钦定古今图书集成/明伦汇编/闺媛典/第094卷 > 李敬妻胡氏
## 钦定古今图书集成/明伦汇编/闺媛典/第094卷 > 李敬妻胡氏

按：《明外史列女传》：胡氏，诸城人，遂平知县丽明孙女
也。年十七，归李敬中。生一女，夫亡，氏哭踊甚哀，比三
日，止哭盥栉，拜舅姑堂下。家人咸怪之，荅曰：“‘妇不幸
失所，天无子，将从死于地下，不得复事舅姑，幸强饭
自爱，他日叔有子，为亡人立嗣，岁时奠麦饭足矣’。姑
及其母泣止之，不可，乃焚香告柩前，顾家人曰：‘洗含
汝等亲之，不可近’！”男子遂入室，距户自缢。母与姑捶
门痛哭疾呼，终不顾而死。